**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā |  Nr.76/4(prot. Nr.4, 1.§) | Nr.233  |

Par Liepājas pilsētas ilgtspējīgas

enerģētikas un klimata rīcības plāna

2020.-2030.gadam apstiprināšanu
un darba grupas izveidošanu

­–

Liepājas pilsētas pašvaldība 2012.gada 15.novembrī pievienojās starptautiskajai iniciatīvai par ilgtspējīgu rīcību enerģētikas un klimata jomā “Pilsētu Mēru Pakts”, līdz ar to apņemoties sasniegt Eiropas Savienības klimata un enerģētikas mērķus un izstrādāt pašvaldības ilgtspējīgas enerģētikas un klimata rīcības plānu. Liepājas pilsētas ilgtspējīgas enerģijas rīcības plāns tika apstiprināts ar Liepājas pilsētas domes 2013.gada 12.decembra lēmumu Nr.430 “Par LIEPĀJAS PILSĒTAS ILGTSPĒJĪGAS ENERĢIJAS RĪCĪBAS PLĀNA 2014.-2020.GADAM apstiprināšanu un darba grupas izveidošanu”. Šajā periodā ir izpildīti plānā paredzētie pasākumi un sagatavoti ziņojumi par tā izpildi un, ņemot vērā jaunos Eiropas Savienības izvirzītos mērķus un uzdevumus 2030.gadam, ir izstrādāts jauns plāns nākošajam periodam.

Pamatojoties uz 2014.gada 22.janvāra Eiropas Komisijas satvaru Eiropas Savienības politikai klimata un enerģētikas jomā laikposmā no 2020. līdz 2030.gadam, kurā noteikti Eiropas Savienības kopīgie sasniedzamie mērķi līdz 2030.gadam: par 40% samazināt CO2 emisijas attiecībā pret 1990.gadu; par 32,5% paaugstināt energoefektivitāti; par 32% palielināt atjaunojamo energoresursu īpatsvaru kopējā enerģijas gala patēriņā, Eiropas Parlamenta un Padomes 2018.gada 11.decembra regulu Nr.2018/1999 par enerģētikas savienības un rīcības klimata politikas jomā pārvaldību, Latvijas nacionālo enerģētikas un klimata plānu 2021.-2030.gadam, likuma "Par pašvaldībām" 21.panta pirmās daļas ievaddaļu un 15.panta pirmās daļas 1.punktu, izskatot Liepājas pilsētas domes pastāvīgās Pilsētas attīstības komitejas 2020.gada 12.marta lēmumu (sēdes protokols Nr.3) un pastāvīgās Finanšu komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Apstiprināt Liepājas pilsētas ilgtspējīgas enerģētikas un klimata rīcības plānu 2020.-2030.gadam (turpmāk - Enerģētikas plāns) saskaņā ar pielikumu.

2. Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei Liepājas pilsētas attīstības programmā 2021.-2027.gadam iekļaut Enerģētikas plānā noteiktos mērķus un tā īstenošanas pasākumus.

3. Lai īstenotu Enerģētikas plānā paredzētos pasākumus, pilnvarot Liepājas pilsētas pašvaldības izpilddirektora vietnieku (īpašumu jautājumos) izveidot darba grupu, kas ir atbildīga par Enerģētikas plāna ieviešanu, monitoringa nodrošināšanu un ilgtspējīgu enerģētikas un klimata politikas attīstību pilsētā, un to vadīt.

4. Uzdot Enerģētikas plāna darba grupai par paveikto atskaitīties Liepājas pilsētas domes pastāvīgajai Pilsētas attīstības komitejai ne retāk kā reizi divos gados.

5. Liepājas pilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms:  | Domes priekšsēdētājam, Domes priekšsēdētāja vietniekiem, Izpilddirektora birojam 2 eks., Sabiedrisko attiecību un mārketinga daļai, Juridiskajai daļai, Attīstības pārvaldei, Liepājas pilsētas būvvaldei |